****

**ԱՌԱՋԱՐԿՆԵՐ ՆԵՐԿԱՅԱՑՆԵԼՈՒ ՀՐԱՎԵՐ**

«Վեոլիա Ջուր» ՓԲԸ-ն հրավիրում է համապատասխան և իրավասու կազմակերպություններին ներկայացնելու առաջարկներ՝ «Վեոլիա Ջուր» ՓԲԸ-ի ստորաբաժանումների աշխատակիցների մասնագիտական որակավորման դասընթացների կազմակերպման` մեկ կամ մի քանի ստորև բերված լոտերի համար:

* **Լոտ 1 - Արտադրական վտանգավոր օբյեկտներ շահագործող ինժեներատեխնիկական անձնակազմի որակավորում**

1.1 Քլորի Օպերատորի որակավորում,

1.2 Քլորակայանի զննման և սարքին վիճակի պատասխանատու անձի որակավորում,

1.3 Մեկ տոննա և ավելի բեռնաբարձությամբ ամբարձիչ սարքավորումների և մեխանիզմների օպերատորի որակավորում,

1.4 Մեկ տոննա և ավելի բեռնաբարձությամբ ամբարձիչ սարքավորումների և մեխանիզմների սարքին վիճակի զննման և շահագործման պատասխանատու անձի որակավորում,

1.5 Քլոր տեղափոխող մեքենայի վարորդի որակավորում,

1.6 Կաթսայական տեղակայանքների սարքվածքի զննման և սարքին վիճակի պատասխանատու անձի որակավորում,

1.7 Գազասարքավորումների տեխնիկապես սարքին վիճակի և շահագործման պատասխանատու անձի որակավորում,

1.8 ԱՎՕ-ի զննման, վերահսկման և սպասարկող անձնակազմի հրահանգավորման գծով պատասխանատու անձի որակավորում,

* **Լոտ 2 – Գազավառելիքային սնման համակարգով կահավորված ավտոտրանսպորտային միջոցների վարորդների մասնագիտական որակավորման դասընթաց**
* **Լոտ 3 – Էլեկտրագազաեռակցողի մասնագիտական որակավորման դասընթացների և գիտելիքների ստուգման աշխատանքներ**
* **Լոտ 4 – Էլ.անվտանգության խմբի որակավորում**

4.1 Էլ.անվտանգության II խմբի որակավորում,

4.2 Էլ.անվտանգության III խմբի որակավորում,

4.3 Էլ.անվտանգության IV խմբի որակավորում,

4.4 Էլ.անվտանգության V խմբի որակավորում:

Դասընթացների վերջում մասնակիցներին կտրվեն սերտիֆիկատներ` Պատվիրատուի հրավերում նշված բոլոր տեխնիկական պահանջներին համապատասխան:

Գնային առաջարկի հետ միասին պետք է ներկայացնել նաև տեղեկատվություն նախկինում կատարած պայմանագրերի վերաբերյալ (առնվազն մեկ համանման պայմանագիր) և ընկերության պետական գրանցման վկայականը:

Մասնակիցները պետք է ներառված լինեն Հայաստանի Հանրապետության Տնտեսական զարգացման և ներդրումների նախարարության [ՀՀ-ում հավատարմագրված սերտիֆիկացման մարմինների ցանկ](http://armnab.am/Pastatxter/BODY-arm-01-02-2019.docx)ում:

Սույն գործընթացին մասնակցելու իրավունք չունեն անձինք.

1) որոնք հայտը ներկայացնելու օրվա դրությամբ դատական կարգով ճանաչվել են սնանկ,

2) որոնք հայտը ներկայացնելու օրվա դրությամբ ունեն ժամկետանց պարտքեր Հայաստանի Հանրապետության հարկային և պարտադիր սոցիալական ապահովության վճարների գծով,

3) որոնց գործադիր մարմնի ներկայացուցիչը հայտը ներկայացնելու օրվան նախորդող երեք տարիների ընթացքում դատապարտված է եղել տնտեսական գործունեության կամ պետական ծառայության դեմ ուղղված հանցագործության համար, բացառությամբ այն դեպքերի, երբ դատվածությունը օրենքով սահմանված կարգով հանված կամ մարված է:

Որպես պայմանագրի ստորագրման նախապայման՝ պայմանագիր շնորհված ընկերությունը պետք է ներկայացնի հարկային մարմնի կողմից վավերացված տեղեկանք հարկային և պարտադիր սոցիալական ապահովության վճարների գծով ժամկետանց պարտքերի բացակայության վերաբերյալ:

Լրացուցիչ տեղեկատվություն կարելի է ստանալ «Վեոլիա ջուր» ՓԲԸ-ից աշխատանքային օրերին, ժամը 09.00-13.00 և 14.00-18.00:

Հայտերը պետք է ներկայացվեն առձեռն՝ ստորագրված, կնքված և փակ ծրարով, ոչ ուշ, քան 2020թ. փետրվարի 7-ը, ժամը 11:00-ն:

Հասցե՝ 0014, ՀՀ, ք. Երևան, Ն. Ադոնցի 6/1, Վեոլիա Ջուր ՓԲԸ, 9-րդ հարկ, Գնումների վարչություն: Հեռ.` (374 11) 300-186 (467), էլ-փոստ`[anna.trdatyan@veolia.com](mailto:anna.trdatyan@veolia.com):